kardosdrur/scandi-wiki huggingface dataset:
Ole Bitsch

Ole Lund Bitsch (født 2. april 1982) er en dansk håndboldtræner, der fra sommeren 2023 er cheftræner for Viborg HK i Damehåndboldligaen. Han har siden august 2022 været landstræner for Danmarks U/17-kvindehåndboldlandshold.

Bitsch startede sin trænerkarriere for Randers HK som assistenttræner, under Jan Leslie. Med klubben vandt han Damehåndboldligaen i 2011/12-sæsonen. Derefter fortsatte han i Randers, med i stedet som cheftræner for Randers HH i 1. division. Her trænede han holdet i fire sæsoner og formåede at oprykke klubben til Herrehåndboldligaen i 2016. Trods den store succes og Bitsch' anerkendelse, stoppede han i klubben selvsamme år oprykning var sikret. Her overtog han et andet 1. divisionshold i Skive FH. I sommeren 2021 blev han ansat som cheftræner i hans tidligere klub, Randers HK i Damehåndboldligaen. Bitsch stod i spidsen for holdet i 1/5 sæson, der positionerede sig som et bundhold i ligaen. I november 2022 erklærede klubben sig konkurs, hvorfra ligaholdet blev opløst og Bitsch blev klubløs.

I november 2022 skrev han kontrakt med den danske topklub Viborg HK, gældende tre sæsoner.

Referencer

Eksterne henvisninger 

Håndboldtrænere fra Danmark
Håndboldtrænere fra Viborg HK
Håndboldtrænere fra Randers HK
Daiwa Securities Group

er en japansk investeringsbank.

Datterselskabet Daiwa Securities tilbyder online handel med værdipapirer, mens Daiwa Capital Markets udgør en international investeringsbank. Desuden har de selskaber indenfor formueforvaltning og kapitalfondsservice.

Virksomheden blev etableret i 1999 som Daiwa Securities SB Capital Markets Co. Ltd. et joint venture mellem Daiwa Securities Group (Daiwa) og Sumitomo Bank (SB).

Referencer 

Banker fra Japan
Sumitomo Mitsui Trust Holdings

er en japansk bank- og finanskoncern med hovedkvarter i Tokyo.
De tilbyder et bredt sortiment af finansielle produkter til private og erhverv, hvor de fokuserer på kapitalforvaltning, værdipapirhandel og fast ejendom.

Deres primære datterselskab er .

Referencer 

Finansielle servicevirksomheder fra Japan
Henrik Toft (politiker)

Henrik Toft (født 29. august 1934 i Staby) er en dansk gårdejer og politiker. Han var medlem af Folketinget, valgt for Venstre i Ringkøbing Amtskreds 1977-1984 og 1987-1988.

Opvækst, uddannelse og erhverv 
Henrik Toft blev født i Staby i Vestjylland i 1934 som søn af gårdejer Kristen Henriksen Toft og hustru Margrete Toft. Efter folkeskolen blev han landbrugsuddannet i bl.a. England, Tyskland, Østrig og Holland. Toft gik på Staby Efterskole 1950-1951, Rødding Højskole 1953-1954 og Bygholm Landbrugsskole 1958-1959.

Han han været gårdejer og har desuden haft tillidsposter i flere virksomheder og organisationer. Han var formand for andelsmejeriet Fjordsminde A/M i Staby 1965-1970 og medlem af bestyrelsen for Vestjydsk Mejeriselskab 1970-73. Han var formand for Ulfborg og Omegns Landboforening 1972-1981. Toft blev medlem af styrelsen for Danmarks Statistik i 1978, medlem af bestyrelsen for Staby Efterskole i 1982 og medlem af bestyrelsen for Helsefonden i 1982.

Politisk karriere 
Toft var formand for Venstres Ungdom for Ringkøbingegnen 1960-1962, og medlem af bestyrelsen for Staby Venstreforening 1962-1964 og fra 1968 og formand fra 1970 til 1978.

Han var medlem af Staby Sogneråd 1966-1970 og medlem af sammenlægningsudvalget forud for oprettelsen af Ulfborg-Vemb Kommunalbestyrelse 1970-1974. Han var formand for kommunens ligningskommission og for fritidsnævn og fritidskommission 1974-1977.

Fra 1975 til 1978 var han arbejdende suppleant i Jordbrugskommissionen for Ringkøbing Amt fra 1975 og derefter medlem 1978-1982.

Han blev folketingskandidat for Venstre i Ringkøbingkredsen i 1976 og valgt til Folketinget i Ringkøbing Amtskreds ved folketingsvalget 15. februar 1977. Han forblev medlem af Folketinget til 9. januar 1984 og var igen medlem fra 8. september 1987 til 10. maj 1988. Han var desuden kortvarigt midlertidigt folketingsmedlem i tre perioder i 1988 og 1989 som stedfortræder for Hanne Severinsen (to gange) og Helge Sander (en gang).

Referencer 

Kommunalbestyrelsesmedlemmer fra Venstre
Tidligere folketingsmedlemmer fra Venstre
Folketingsmedlemmer i 1970'erne
Folketingsmedlemmer i 1980'erne
Forfatningshistorie

Forfatningshistorie betegner den del af retshistorien, som studerer en eller flere forfatning(er), der ikke længere er gyldig(e). Dermed har forfatningshistorie flere ligheder med statsforfatningsret, som er den juridiske disciplin, der studerer gældende forfatning(er).

Danmarks forfatningshistorie 
Selv om Jyske Lov (1241) og Erik Klippings håndfæstning (1282) indeholdt regler for, hvordan Danmarks Rige skulle styres; så var Danmarks første egentlige forfatning Kongeloven (1665). Enevælden og Kongeloven blev indført pga. Roskildefreden (1658).

Den 5. juni 1849 blev Kongeloven afløst af Grundloven som Danmarks forfatning. Grundloven er blevet ændret fire gange. Grundloven blev ændret i 1866 (pga. nederlaget i 1864) og 1915 (herved kvinder og tjenestefolk fik stemmeret) og 1920 (i anledning af Genforeningen); [i 1939 blev forslaget til en grundlovsændring vedtaget af både Folketinget og Landstinget, men forkastet ved folkeafstemning].

Augustoprøret, som skete d. 29. august 1943, markerer en statsretlig nødretssituation i Danmarks forfatningshistorie; for Danmarks regering trådte tilbage og Rigsdagen stoppede med at samles.

Den gældende (femte) version af Grundloven trådte i kraft i 1953 og medførte, at Landstinget blev afskaffet m.m. Det seneste bidrag til Danmarks forfatningshistorie er forarbejder til 1953-grundlovens bestemmelser.

EU's Forfatningstraktat 
EU forsøgte i 2004 - 2005 at få vedtaget en forfatning for hele unionen, den såkaldte forfatningstraktat, men processen strandede, efter at et flertal af Frankrigs og Hollands vælgere stemte nej i 2005.

Se også 

 Magna Charta
 Weimarrepublikkens forfatning

Eksterne henvisninger 

 Såvel Kongeloven af 1665 som de tidligere versioner af Grundloven af 1849 og 1866 og 1915 og 1920 er gengivet på siderne 1 - 155 i Jens Himmelstrup (1932): Danske Forfatningslove. J. H. Schultz Forlag (tilgængelig på jura.ku.dk/jurabog)
 Kongeloven, 14. november 1665 på danmarkshistorien.dk
 Danmarks Riges Grundlov, 5. juni 1849 (Junigrundloven) på danmarkshistorien.dk
 Den gennemsete Grundlov af 28. juli 1866 på danmarkshistorien.dk
 Danmarks Riges Grundlov af 5. juni 1915 på danmarkshistorien.dk
 Grundlovsændringen, 10. september 1920 på danmarkshistorien.dk
 HØR: Thorvald Stauning argumenterer for en grundlovsændring 1939 på danmarkshistorien.dk
 Betænkning afgivet af Forfatningskommissionen af 1946 på elov.dk
 Oversigt over 1953-Grundlovens forarbejder på jurabibliotek.dk

Referencer 

Jura
Juridiske discipliner
Retshistorie
Kamikaze (tv-serie)

Kamikaze  er en tv-serie fra 2021, som er blevet vist på HBO.

Plot 
18-årige Julie bliver efterladt alene i et stort tomt hus, da hendes velhavende forældre og hendes bror alle dør i et flyulykke. Fra at være en pige, der tilsyneladende havde det hele, må hun nu revurdere alt, hvad hun anså for at være vigtigt i livet.

Skuespillere 
 Marie Reuther: Julie
 Natalia del Riego: Julie
 Aleksandr Kuznetsov: Krzysztof
 Johan Rheborg: Thomas
 Mads Reuther: Tom
 Carla Philip Røder: Constance
 Charlotte Munck: Astrid
 J Sebastian Lee: Seo-Jun Nam
 Casper Kjær Jensen: Micke
 Vidhi Christine Kastebo Hansen: Sofia
 Anders Matthesen: Psyko-Bo
 Roberto García Suárez
 Iris Cayatte
 Sevik Perl: Niels
 Bella Asali: Sofia
 Elyod Florian: Oliver
 Hazel Watt: politibetjent
 Lars Thiesgaard: politibetjent
 Laurids Skovgaard Andersen: Waldemar

Eksterne henvisninger 
 

Danske tv-serier fra 2020'erne
Tv-programmer fra HBO
Dramaserier fra Danmark
Thrillere
West Japan Railway Company

eller  er et passagertogsselskab i Japan Railways Group (JR Group), der har passagertogdrift på det vestlige Honshu. De har hovedkvarter i Osaka.
De driver bl.a. Shinkansen-linjerne Hokuriku Shinkansen, San'yō Shinkansen og Hakata Minami Line.

Referencer 

Transportvirksomheder fra Japan
Joshua Bassett

Joshua Taylor Bassett (født 22. december 2000) er en amerikansk skuespiller og sanger. Han er kendt for sin hovedrolle som Ricky Bowen i High School Musical: The Musical: The Series.

Filmografi 
 Lethal Weapon (2017)
 Game Shakers (2018)
 Dirty John (2018)
 Stuck in the Middle (2018)
 Greys hvide verden (2019)
 High School Musical: The Musical: The Series (2019−2023)
 Limbo (2021)
 A Night With Joshua Bassett (2021)
 Better Nate Than Ever (2022)
 Nat på museet: Kahmunrah rejser sig igen (2022)

Diskografi 
 Joshua Bassett (2021)
 Crisis / Secret / Set Me Free (2021)
 Sad Songs in a Hotel Room (2022)
 Different (2022)

Referencer

Eksterne henvisninger 

 joshuatbassett.com
 
 

Filmskuespillere fra USA
Tv-skuespillere fra USA
Skuespillere fra Californien
Åsa-Nisse

Åsa-Nisse ("Nisse på Åsen"), egentlig Efraim Erik Nilsson, er en litterær figur skabt af Stig Cederholm, der første gang optrådte i en kort humoristisk novelle i ugebladet Tidsfördrif, nummer 51, 1944. Hans rigtige navn og det oprindelige navn i tegneserien er Efraim Erik Nilsson, men i filmene og i nogle serier har han fået navnet Nils Nilsson. Cederholm har skrevet over 50 bøger om Åsa-Nisse siden 1946.

Udover Cederholms historier er Åsa-Nisse også blevet skildret i film, tegneserie og i en musical.

Karakterer 
Åsa-Nisse er en landmænd  i den fiktive landsby Knohult, lidt uden for Vetlanda i Småland. Åsa-Nisse blev spillet af John Elfström i nitten film mellem 1949 og 1968. 

Han laver dog ikke noget rigtigt arbejde, snarere engagerer han sig i krybskytteri og at opfinde ting. Åsa-Nisse er gift med Eulalia. 

Åsa-Nisse udtaler typiske "oneliners" og andre kommentarer med udtryk som "Sarons rose". Sarons rose kommer lidt løst fra "Sarons tempellunde" fra Højsangen i Bibelen.

Klabbarparn, egentlig Sven Justus Ågren, er Åsa-Nisses bedste ven. Han blev spillet af Artur Rolén i atten film mellem 1949 og 1967. 

Navnet kommer fra samfundet Klabbarp, som han kommer fra. Gården eksisterer i virkeligheden men hedder Haddarp og ligger ikke så langt fra Knohult. Han bliver ofte kaldt Klabbis, dog kun i tegneserien. I filmen "Åsa-Nisse På Jaktstigen", der udkom i 1950, omtales Klabbarparn som "Ågren på Klabbarp". Han bor sammen med sin kone Kristin.

Sven Sjökvist har en butik i Knohult og bliver som regel ulykkeligt forelsket i yngre kvinder. Åsa-Nisse og Klabbarparn plejer at spøge med ham, selvom han lader dem handle på kredit hos ham.

Film 
Mellem 1949 og 1969 blev der produceret 20 Åsa-Nisse-film og to opsamlingsfilm. Åsa-Nisse blev spillet af John Elfström i 19 af filmene og af Arne Källerud i en. Klabbarparn blev spillet af Artur Rolen i 18 af filmene. Andre roller omfattede Helga Brofeldt og Brita Öberg i rollen som Eulalia og Gustaf Lövås som handelsmand Sjökvist.

De fleste af filmene indeholdt en populær kunstner eller musikgruppe, såsom Bertil Boo, Hep Stars, "Snoddas", Jokkmokks-Jokke, Mona Wessman eller Jerry Williams. 

Åsa-Nisse-filmene var sikre billetsucceser, og publikum elskede dem. 

 Åsa-Nisse (1949)
 Åsa-Nisse på jaktstigen (1950)
 Åsa-Nisse på nya äventyr (1952)
 Åsa-Nisse på semester (1953)
 Åsa-Nisse på hal is (1954)
 Åsa-Nisse ordnar allt (1955)
 Åsa-Nisse flyger i luften (1956)
 Åsa-Nisse i full fart (1957)
 Åsa-Nisse i kronans kläder (1958)
 Åsa-Nisse jubilerar (1959)
 Åsa-Nisse som polis (1960)
 Åsa-Nisse bland grevar och baroner (1961)
 Åsa-Nisse på mallorca (1962)
 Åsa-Nisse och tjocka släkten (1963)
 Åsa-Nisse i popform (1964)
 Åsa-Nisse slår till igen (1965)
 Dessa fantastiska smålänningar med sina finurliga maskiner (1966) - opsamling af 6 tidligere film.
 Åsa-Nisse i raketform (1966)
 Åsa-Nisse i agentform (1967)
 Sarons ros och gubbarna i knohult (1967) - opsamling af 5 tidligere film.
 Åsa-Nisse och den stora kalabaliken (1968)
 Åsa-Nisse i rekordform (1969) med Arne Källerud
 Åsa-Nisse - wälkom to Knohult (2011) med Kjell Bergqvist

Kilder 
Fiktion
Fiktive personer
Fiktive personer fra Sverige
Rolf Harris

Rolf Harris (født 30. marts 1930 i Bassendean i Western Australia, død 10. maj 2023) var en australsk sanger, komponist og TV-personlighed, aktiv i England.

Han blev berømt gennem TV-serien The Rolf Harris Show. Han har også besøgt Sverige, hvor han sang "Sven Gren, med sitt extra ben" (Jake The Peg) og "Släpp min känguru ut", som var en svensk version af hans store hit "Tie Me Kangaroo Down, Sport". Harris blev også berømt for sin indspilning af den amerikanske sang "Two Little Boys" i 1969.

Han ledede i årene 1994-2003 TV-programmet Animal Hospital.

Sangen "Tie Me Kangaroo Down, Sport" findes med dansk tekst ved namn "Stop Den Lille Kænguru" oversat af Peter Mynte og findes optaget med Bjørn Tidmand, Birthe Wilke og Four Hawaiians.

Sangen "Jake The Peg" findes også på dansk med Per Juul som "Steen Med Det Ekstra Ben".

Den 4. juli 2014 blev Harris idømt fem år og ni måneders fængsel for tolv seksualforbrydelser mod mindreårige mellem 1969 og 1986. Ironisk nok havde Harris i 1985 optrådt i en kortfilm kaldet "Kids can say no!", som skulle lære børn at afvise pædofile. I februar 2017 blev han frifundet for yderligere anklager om seksualforbrydelser, der angiveligt fandt sted mellem 1971 og 2004 mod kvinder og piger, der ville have været mellem 12 og 27 på det tidspunkt. Retssagen skulle genoptages og startede den 15. maj 2017, men anklagemyndigheden valgte ikke at forfølge det yderligere.

Referencer

Eksterne henvisninger 
 
 

Sangere fra Australien
Komponister fra Australien
Personer døde af kræft
Central Japan Railway Company

eller JR Central (JR Tōkai) er et passagertogsselskab i Chūburegionen (Nagoya-regionen) i det centrale Japan.

JR Centrals centrale hub er Nagoya Station og de har hovedkvarter i JR Central Towers ved stationen. JR Central linjer omfatter Tōkaidō Main Line, Tokaido Shinkansen og Chūō Shinkansen. Virksomheden er en del af Japan Railways Group.

Referencer 

Transportvirksomheder fra Japan
Whatever You Want

Whatever You Want er en single/sang indspillet af den britiske rockgruppe Status Quo i 1979. Sangen er en af ​​bandets mest kendte og er skrevet af guitaristen Rick Parfitt sammen med pianisten Andrew Bown. Sangen var med på albummet Whatever You Want, som også blev udgivet i 1979.

B-siden af ​​singlen hedder "Hard Ride" og er skrevet af bassisten Alan Lancaster sammen med Mick Green. Lancaster var også vokalist for denne sang.

Covers 
Sangen findes på dansk som "Hva' Ve' Du Ha'?" med Bamses Venner og på svensk som "Va Ä Dä Ni Vill" med Pistvakt.

Kilder 
Singler fra 1979
Helle Strandgaard Jensen

Helle Strandgaard Jensen (født 1981) er dansk historiker. Hun er lektor i samtidskulturhistorie på Institut for Kultur og Samfund, Aarhus Universitet. Hun blev ph.d. i historie på Det Europæiske Universitetsinstitut i Firenze i 2013. I samarbejde med Adéla Sobotkova leder hun Center for Digital Historie Aarhus (CEDHAR). Hun har været gæsteforsker på Rutgers University, King's College London and Universtity of Reading og er medlem af The Authors Guild.

Jensen forsker i massemedier og digitale arkivers historie i Skandinavien, Vesteuropa og USA efter 1945. Hendes forskning kombinerer historiske metoder med teoretiske tilgange fra medie- og kulturstudier.

En del af Jensens forskning er særligt koncenteret omkring offentlige debatter om børn og medier fra Anden Verdenskrig og frem, samt den globale udbredelse af det amerikanske børne-tv program Sesame Street, som har været sendt i mere end 152 lande verden over efter det kom frem i USA i 1969. En anden del af Jensens forskning undersøger hvordan digitalisering af arkiver påvirker historiefaget.

Udvalgte Publikationer

Referencer 

Historikere fra Danmark
Biosfærereservater i Arabiske stater

Under UNESCOs Man and the Biosphere Program er der 36 biosfærereservater, der er anerkendt som en del af World Network of Biosphere Reserves i de afrikanske stater og arabiske stater. Disse er fordelt på 14 lande i regionen april 2023.

Biosfærereservater 

  – Også et Verdensarvssted

Referencer 

Biosfærereservater under UNESCO
Nancy Allen

Nancy Allen (født 24. juni 1950) er en amerikansk skuespillerinde. Hun er bedst kendt for sin rolle som Anne Lewis i RoboCop fra (1987).

Eksterne links 

 

skuespillere fra New York
Personer fra New York City
Marie Reuther

Marie Reuther (født 28. marts 1996 i Rungsted) er en dansk skuespillerinde.

Marie Reuther er uddannet som skuespiller fra Den Danske Scenekunstskole i 2020.

Filmografi

Film

TV-serier

Referencer

Eksterne henvisninger 

Skuespillere fra Danmark
Personer fra Rungsted
Japan Railways Group

Japan Railways Group eller  (JR) er et japansk jernbaneselskab, der 1. april 1987 overtog aktiverne fra det statsejede Japanese National Railways (JNR). JR Group består af 9 datterselskaber (4 børsnoterede selskaber), der varetager tog og jernbaner i Japan.

Referencer 

Transportvirksomheder fra Japan
Chubu Electric Power

(Chuden) er et japansk elselskab for den midterste del af Chūburegionen på Honshu. De producerer og distribuerer elektricitet til regionens indbyggere.

De har 194 elværker med en samlet kapacitet på 32.473 MW. Energien produceres på vandkraft, termisk energi og kernekraft.

Referencer 

Energivirksomheder fra Japan
Kansai Electric Power Company

eller , er et japansk elselskab, der producerer og distribuerer elektricitet i Kansairegionen. In March 2012, the last reactor was taken off the powergrid. 

Kansai Electric Power Company har 164 elværker med en samlet kapacitet på 35.760 MW. Energien produceres primært fra termisk energi og vandkraft. Tidligere også kernekraft.

Referencer 

Energivirksomheder fra Japan
Ejner Larsen

Ejner Larsen henviser til flere personer:

 Ejner Larsen (designer) (1917-93) – dansk møbeldesigner
 Ejner Larsen (ingeniør) (1917-2009) – dansk designer
 Ejner Larsen (politiker) (1940-2000) – dansk folketingspolitiker
Peter Krogholm

Peter Krogholm (født 1976) er en dansk journalist og forfatter.

Han debuterede som forfatter i 2014 med udgivelsen Det gør kun ondt en gang. Bedst kendt er han dog nok for hans trilogi af Hitman-serien, hvor den første del udkom i 2018. For denne udgivelse vandt Peter Krogholm Orla-prisen samme år i kategorien "Den mest spændende bog, jeg har læst".

Udgivelser 

 Det gør kun ondt en gang (2014) 
 Hitman I (2018)
 Hitman II (2018) 
 Hitman III (2019) 
 Celle 44 (2020)
 Afpresning (2020) 
 Kniv (2022) 
 Celle 44 - opgøret (2022) 
 Det sker hver dag (2022)
 Jeg falder (2022)

Kilder

Eksterne henvisninger 
 Peter Krogholm på Dansk Forfatterforening https://danskforfatterforening.dk/26-peter-krogholm/

Forfattere fra Danmark
Ejner Larsen (politiker)

Ejner Tage Larsen (født 4. august 1940 i Vesterborg, død 14. juli 2000) var en dansk politiker og fagforeningsmand. Han var medlem af Folketinget, valgt for Socialistisk Folkeparti i Fyns Amtskreds 1987-1988.

Ejner Larsen gik i folkeskole 1948-1955 og arbejdede som bygningsarbejder, fabriksarbejder, montør og repræsentant 1960-1976. Han blev formand for SiD i Nyborg i 1976 og medlem af LO's repræsentantskab i 1980. Fra 1980 til 1983 var han medlem af SiD forhandlingsudvalg.

Politisk karriere 
Larsen var medlem af Socialistisk Folkepartis (SF) hovedbestyrelse 1975-1979 og 1981-1987, og af partiets forretningsudvalg 1975-1977 og 1986-1987. Han var medlem af SF's faglige landsudvalg 1974-1978 og fra 1981.

Han var folketingskandidat for SF ved folketingsvalget 1964 og ved valgene fra 1975 til 1990. Han opnåede valg ved valget i 1987 og var medlem af Folketinget fra 8. september 1987 – 10. maj 1988.
I oktober 1990 var han midlertidigt folketingsmedlem som stedfortræder for Hanne Thanning Jacobsen i 24 dage.

Larsen var også medlem af kommunalbestyrelsen i Nyborg Kommune 1978-1986.

Referencer 

Tidligere folketingsmedlemmer fra SF
Folketingsmedlemmer i 1980'erne
Kommunalbestyrelsesmedlemmer fra SF
Kyushu Electric Power

er et japansk elselskab, der producerer og distribuerer elektricitet til 8 præfekturer. (Fukuoka-præfekturet, Nagasaki-præfekturet, Ōita-præfekturet, Saga-præfekturet, Miyazaki-præfekturet, Kumamoto-præfekturet, Kagoshima-præfekturet og dele af Hiroshima-præfekturet).
Kyushu Electric Power blev etableret 1. maj 1951.

Referencer 

Energivirksomheder fra Japan
Hanne Thanning Jacobsen

Hanne Thanning Jacobsen (født 16. januar 1936 i Gentofte, død 3. juni 1996) var en dansk lærer og politiker. Hun var medlem af Folketinget, valgt for Socialistisk Folkeparti i Fyns Amtskreds fra 1984 til 1994.

Opvækst, uddannelse og erhverv 
Hanne Thanning Jacobsen blev født i 1936 i Gentofte som datter af murerarbejdsmand August Jensen og rengøringsassistent Ida Jensen. Hun tog realeksamen på Holmegårdsskolen i Hvidovre i  1952 og var kontorelev fra 1952 til 1954. Efterfølgende læste hun til lærer og fik lærereksamen fra Hellerup Seminarium i 1959. Hun tog årskursus på Danmarks Lærerhøjskole 1976-1977.

Jacobsen var folkeskolelærer fra 1959 og var ved Agedrup Skole i Odense fra 1962. Hun var medlem af skolens skolenævn 1979-1982 og lærerrådsformand 1980-1982.

Hun blev medlem af Agedrup Sogns Menighedsråd i 1980.

Politisk karriere 
Jacobsen blev formand for Socialistisk Folkeparti (SF) i Odense i 1982 og var medlem af SF's fredspolitiske udvalg fra 1982.

Hun var medlem af Folketinget valgt i Fyns Amtskreds fra 10. januar 1984 – 21. september 1994.

Hun var medredaktør af Oprustning, omrustning, nedrustning, fred, 1983.

Referencer 

Tidligere folketingsmedlemmer fra SF
Folketingsmedlemmer i 1980'erne
Folketingsmedlemmer i 1990'erne
Tohoku Electric Power

er et japansk elselskab med 7,6 mio. kunder i 6 præfekturer i Tōhokuregionen plus Niigata-præfekturet. De producerer og distribuerer elektricitet produceret på termisk energi, vandkraft og kernekraft.
.

Referencer 

Energivirksomheder fra Japan
Murata Manufacturing

er en japansk producent af elektroniske komponenter. De har hovedkvarter i Nagaokakyo, Kyoto.
Akira Murata etablerede Murata Manufacturing i 1944.

De producerer primært keramiske elektroniske komponenter som elektriske kondensatorer, keramiske filtre sensorer, etc.

Referencer 

Elektronikvirksomheder fra Japan
El Kala nationalpark

El Kala Nationalpark og Biosfærereservat (arabisk: محمية القالة الوطنية) er en af Algeriets nationalparker i den nordøstligste del af landet. Den er hjemsted for flere søer og et unikt økosystem i Middelhavsområdet. Flere dele af parken er blevet udpeget som beskyttede Ramsar-områder.

Historie 
El Kala National Park og Biosfærereservat blev oprettet ved dekret nr. 83-462 af 23. juli 1983 og anerkendt som et biosfærereservat af UNESCO den 17. december 1990.

Fra 1994 til 1999 finansierede Verdensbanken et projekt til udvikling af en model for forvaltning af naturressourcer for parken.

Geografi 
Parkens højeste bakke er djebel El-Ghorra på 1.202 moh. Gennemsnitstemperaturen går fra 9 °C til 30 °C. Parken har 50 km kyst ud mod Middelhavet.

Parken har 6 søer:

 Oubeira-søen (2.200 ha) 
 Tonga-søen (2.600 ha) 
 Mellah-søen (860 ha),  den eneste lagune i Algeriet, der har forbindelse med havet
 Marais af Bourdim (11 ha) 
 Den blå sø (3 ha)
 Den sorte sø (6 ha)

Ramsaronråder 
 Réserve Intégrale du Lac Oubeïra 
Réserve Intégrale du Lac Tonga 
Tourbière du Lac Noir  
 Réserve Intégrale du Lac El Mellah 
 Marais de Bourdim }}

Biosfære 
El Kala National Park og Biosfærereservat er hjemsted for 40 arter af pattedyr, 25 rovfuglearter, 64 ferskvandsfuglearter og 9 marine fuglearter.  Berberhjorten er udbredt i parken.

En undersøgelse mellem 1996 og 2010 listede 1.590 forskellige typer plantearter  og 718 dyrearter i parken. De vigtigste træarter er korkeg (dominerende), zeen-eg, kermeseg, aleppofyr, den rødel, piletræer, den sølvpoppel. Andre træarter i parken omfatter eukalyptus, akacier, strandfyr og almindelig sumpcypres. 175 arter af svampe blev opført på listen.

Parken er truet af oprettelsen af en motorvej, som ville true de sjældne dyr og planter i parken. Det er blevet foreslået, at motorvejen skal undgå denne region og gå længere sydpå.

Gallery

Befolkning og turisme 
Der bor 87.000 mennesker i El Kala National Park og biosfærereservat.

Parken havde 30.000 besøgende i 2001.

Referencer

Eksterne henvisninger 

 Parkdata på UNEP-WPMC
  Et andragende om bevarelse af parken
  En hjemmeside om parken, inklusive et kort

IUCN Kategori II
Biosfærereservater i Afrika
Nationalparker i Afrika